
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  27 aprilie 2010               

PL-x  148/2010                     


AVIZ

asupra proiectului de Lege pentru completarea Ordonanţei Guvernului nr.92/2003 privind Codul de procedură fiscală
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru completarea Ordonanţei Guvernului nr.92/2003 privind Codul de procedură fiscală, trimisă cu adresa Pl-x 170 din 13 aprilie 2010 şi înregistrată cu nr. 31/301 din 14 aprilie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în şedinţa din 8 aprilie 2010.

Proiectul de lege are ca obiect de reglementare completarea Ordonanţei Guvernului nr.92/2003 privind Codul de procedură fiscală, republicată, cu modificările şi completările ulterioare, în sensul sprijinirii operatorilor economici, prin stingerea debitelor, reprezentând majorări de întârziere pentru obligaţiile restante către bugetul de stat în cuantumul sumelor datorate de instituţiile administraţiei publice locale operatorilor economici pentru serviciile furnizate.

Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege  în şedinţa din 27 aprilie 2010.
Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ, nr.1280 din 9.11.2009. 

În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.

În raport de obiectul şi conţinutul reglementării,  proiectul de lege  face parte din categoria legilor ordinare.
                         PREŞEDINTE,                            SECRETAR,

                          Daniel BUDA                     Gabriel ANDRONACHE

